Buyuk Britaniya hukumati mamlakat qurolli kuchlari uchun yangi avlod harbiy texnikalari ishlab chiqish maqsadida 800 mln funtlik jamg‘arma ta’sis etish rejasi haqida ma’lum qildi. Bu haqda The Wall Street Journal xabar yozgan. Xabar qilinishicha, loyiha doirasida ilmiy-texnik bo‘lim tashkil etiladi. Bundan tashqari, mudofaa vazirligi ninachi ko‘rinishidagi dronlar, ayg‘oqchi samolyotlar, lazer qurollari, ximik moddalar bilan ishlay oluvchi mobil robotlar, yer osti tizimlarini tadqiq qila oladigan datchiklar, virtual reallik shlemlari ishlab chiqarishni yo‘lga qo‘yishni rejalashtirgan. Hukumat rejasiga ko‘ra, bu dastur shu yilning sentabrida joriy etiladi.